хумористични анекдоти за Свалки
Един каубой яздил дълго и замръкнал в малко селце, конят му се уморил и решил да преспи в селото. Стигнал до една стара ферма, почукал на вратата и му отворила хубава жена. Той я питал може ли да преспи, а тя започнала да го оглежда от глава до пети.
Мъжа уловил погледа и и казал:
- Госпожо, не се притеснявайте, аз съм джентълмен!
Жената се съгласила и го пуснала да пренощува. Докато той се къпел, тя сложила вечеря, изкарала вино, запалила свещи и пуснала музика.
Вечеряли, жената започнала да оправя стаята за спане и пак казала:
- Да ви кажа, че от 5 години съм вдовица и...
- Госпожо, аз съм джентълмен! Моля ви не се притеснявайте!
На сутринта човекът се събудил и решил да се отблагодари на домакинята като свърши малко мъжка работа. Излязъл на двора нахранил кокошките, оправил оградата и изринал обора.
Когато жената се събудила му благодарила и направила закуска. Докато закусвали каубоят я попитал:
- Направи ми впечатление, че имате много петли, а малко кокошки. Това е много странно, обикновено е обратното.
- Ами то само един от тях върше работа, останалите са джентъл*ени!